ঢাকা, ১৩ জুলাই (জাস্ট নিউজ) : প্রশ্নটা অনেকের। লুকা মডরিচ ক্রোয়েশিয়া হয়ে যা খেলেন, যেভাবে খেলেন এতো শক্তি তিনি পান কোথায়! তাকে দেখলে মনে হয়, পুরো ৯০ মিনিট তিনি মাঠে দৌড়াতে পারবেন না। শরীরের ওজন পাখির মতো বলা যায়। চোখটা সর্বদা সাদা হয়েই থাকে। হাতের উল্টো পিঠ দিয়ে কঁচলালেও বোধ হয় ওই চোখে রক্তের চিহ্ন ফুটবে না। অন্য ফুটবলারদের তাও পিঠে, বাহুতে কিছু চর্বির দেখা মেলে। তার বাহু দুটিও তো লাউয়ের ডগার মতো সরু। অথচ এই মডরিচ ক্রোয়াশিয়ার হয়ে প্রায় প্রত্যেকটি সেকেন্ড মাঠে থেকেছেন।